
Uznesenie Okresný súd Prievidza v právnej veci žalobcov: 1/ A. B., nar. XX.XX.XXXX, bytom C. XXXX/XX, XXX XX D., 2/ A. E. F., nar. XX.XX.XXXX, bytom G. XX/XX, XXX XX H., 3/ I. F., nar. XX.XX.XXXX, bytom J. XXX/X, XXX XX H., 4/ K. F., nar. XX.XX.XXXX, bytom G. XXX/XX, XXX XX H., 5/ F. K., nar. XX.XX.XXXX, bytom D. XXX/XX, XXX XX F., 6/ L. J., nar. XX.XX.XXXX, bytom D. XXX/XX, XXX XX F., všetci právne zastúpení JUDr. Janou Bezákovou, advokátkou so sídlom Bakalárska 6, 971 01 Prievidza, IČO: 37 915 061, proti žalovaným: 1/ L. M., nar. XX.XX.XXXX, bytom N. XXX/XX, XXX XX F., 2/ E. B., nar. XX.XX.XXXX, bytom D. O. XXX/XX, XXX XX F., 3/ E. H., nar. XX.XX.XXXX, bytom H. P. XXX/X, XXX XX H., 4/ J. H., nar. XX.XX.XXXX, bytom F. Q. XX, XXX XX F. Q., zastúpený: E. H., nar. XX.XX.XXXX, bytom H. P. XXX/ X, XXX XX H., 5/ R. F., nar. XX.XX.XXXX, bytom D. O. XXX/XX, XXX XX F., zastúpená: E. H., nar. XX.XX.XXXX, bytom H. P. XXX/X, XXX XX H., 6/ neznámy právny nástupca po R. S., nar. XX.XX.XXXX, naposledy bytom T. XXX, zomr. XX.XX.XXXX, 7/ neznámy právny nástupca po H. F. (manž. I. J. U.), 8/ neznámy právny nástupca po C. F., 9/ neznámy právny nástupca po I. F. (mal. sestra C. a H.), žalovaní 6/ - 9/ zastúpení Slovenským pozemkovým fondom, IČO: 17 335 345, so sídlom Búdková 36, 817 15 Bratislava, o zrušenie a vyporiadanie podielového spoluvlastníctva, takto rozhodol: I. Súd konanie z a s t a v u j e. II. Žalovaným 1/ - 9/ sa nárok na náhradu trov konania n e p r i z n á v a. III. Žalobcom vracia súdny poplatok v sume 39,50 eur prostredníctvom Slovenskej pošty, a.s. po právoplatnosti tohto rozhodnutia. odôvodnenie: 1. Žalobcovia 1/ - 6/ sa žalobou podanou na tunajšom súde dňa 06.12.2022 domáhajú zrušenia a vyporiadania podielového spoluvlastníctva k nehnuteľnosti. 2. Dňa 25.04.2024 bolo súdu doručené písomné podanie žalobcov, ktorým žalobcovia zobrali svoju žalobu v celom rozsahu späť a trovy konania si neuplatnili. 3. Podľa § 145 ods. 1 CSP, ak je žaloba vzatá späť celkom, súd konanie zastaví. 4. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 5. Späťvzatie žaloby je dispozitívnym procesným úkonom žalobcu, z ktorého obsahu jednoznačne vyplýva prejav žalobcu, že na prejednaní svojej žaloby nemá záujem a že je uzrozumený s tým, že o jeho žalobe nebude v tomto rozsahu súdom meritórne rozhodnuté. Žalobca môže vziať žalobu späť aj po rozhodnutí súdu prvej inštancie, avšak len do tej doby, pokiaľ rozhodnutie nenadobudlo právoplatnosť.
Rozhodnutie o späťvzatí žaloby je závislé na súhlasnom, či nesúhlasnom stanovisku druhej strany sporu k tomuto procesnému úkonu žalobcu. 6. Keďže žalobcovia zobrali svoju žalobu proti žalovaným v celom rozsahu späť písomným podaním doručeným súdu dňa 25.04.2024, t. j. ešte pred začatím prvého pojednávania, súd nezisťoval stanovisko žalovaných k späťvzatiu žaloby. Súd konanie vo veci podľa § 145 ods. 1 a § 146 ods. 1 CSP zastavil. 7. Podľa § 251 Civilného sporového poriadku trovy konania sú všetky preukázané, odôvodnené a účelne vynaložené výdavky, ktoré vzniknú v konaní v súvislosti s uplatňovaním alebo bránením práva. 8. Podľa § 255 Civilného sporového poriadku (1) Súd prizná strane náhradu trov konania podľa pomeru jej úspechu vo veci. (2) Ak mala strana vo veci úspech len čiastočný, súd náhradu trov konania pomerne rozdelí, prípadne vysloví, že žiadna zo strán nemá na náhradu trov konania právo. 9. Podľa § 256 ods. 1 Civilného sporového poriadku, ak strana procesne zavinila zastavenie konania, súd prizná náhradu trov konania protistrane. 10. Podľa § 262 ods. 1 Civilného sporového poriadku, o nároku na náhradu trov konania rozhodne aj bez návrhu súd v rozhodnutí, ktorým konanie končí. 11. Podľa článku 4 ods. 1 Civilného sporového poriadku, ak sa právna vec nedá prejednať a rozhodnúť na základe výslovného ustanovenia tohto zákona, právna vec sa posúdi podľa ustanovenia tohto alebo iného zákona, ktoré upravuje právnu vec čo do obsahu a účelu najbližšiu posudzovanej právnej veci. 12. O nároku na náhradu trov konania rozhodol súd podľa § 256 ods. 1 a § 262 ods. 1 CSP tak, že žalovaným (ktorí zastavenie konania nezavinili) nárok na náhradu trov konania nepriznal, nakoľko zo súdneho spisu žalovaným žiadne trovy konania nevyplývajú. 13. Podľa § 11 ods. 3 veta prvá zákona č. 71/1992 Z. z. o súdnych poplatkoch a o poplatku za výpis z registra trestov (ďalej len „zákon o súdnych poplatkoch“), poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. 14. Podľa § 11 ods. 4 zákon o súdnych poplatkoch, okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1%, najmenej však 10,00 eur. Ak sa návrh vzal späť pred zaplatením poplatku, poplatok sa nevyrubuje. 15. Žalobcovia zaplatili súdny poplatok zo žaloby vo výške 49,50 eur. Keďže súd konanie zastavil pre späťvzatie žaloby pred prvým pojednávaním, podľa § 11 ods. 3 Zákona o súdnych poplatkoch, podľa ktorého, poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné, rozhodol o vrátení súdneho poplatku kráteného podľa § 11 ods. 4 Zákona o súdnych poplatkoch, teda kráteného o 10,00 eur, vo výške 39,50 eur. Zároveň upravil príslušný orgán podľa § 11 ods. 6 Zákona o súdnych poplatkoch na vrátenie súdneho poplatku žalobcom po právoplatnosti tohto rozhodnutia. Poučenie: Proti tomuto uzneseniu možno podať odvolanie do 15 dní odo dňa jeho doručenia, písomne v dvoch vyhotoveniach, na Okresný súd Prievidza. O odvolaní rozhodne Krajský súd v Trenčíne. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona (Exekučný poriadok).

